شەفەق نیوز/ دەزگای سەروەخوەیی ئەرا
دروسکردن هەرێم کەرکوک، ئمڕوو پەنجشەممە، داوا لە کۆمسیۆن باڵای سەروەخوەی هەڵبژاردنەگان
کرد دەس بکەێدە ریکارە یاساییەگان ئەرا دروسکردن هەرێم لە پارێزگا دابڕیایەگە.
ئەوەیش ئمڕوو لە کۆنگرەیگ رۆژنامەوانی
بوی و ئاژانس شەفەق نیوز ئامادەی بوی.
ئەندامەگان ئی بەیاننامە خوەتستنەو: لە
پابەندیمان لەو ماف و ئەرکەیلە ک دەستور عراقی باسیان کردگە، ئیمە ماف دەستوری خوەمان
وەجی تێریمن وە پێشنیارکردن لە دروسکردن هەرێمیگ سەروەخوەیی ئەرا پارێزگای کەرکوک
لەناو عراقیگ یەکێتی لە خاک و گەل، و باس لە ئومید خوەیان کردن ک گشتی وەگەردیان
هاوکار بوون ئەرا بەرژەوەنی باڵا.
بەیاننامەگە داوا لە کۆمسیۆن باڵای سەروەخوەی
هەڵبژاردنەگان کرد ک وەگورەی پەیمانە یاسایی و ئیداریەگان ئەرکەیل خوەی جیوەجی بکەێد.
